གནའ་དཔེ་ཡོད་དོ་ཅོག་གི་མཚན་བྱང་ཕྱག་དཔེའི་དབུ་ཕྱོགས་སུ་ཡོད་པའི་ངེས་པའང་མ་མཆིས་སྟེ་རྙིང་མ་རྒྱུད་འབུམ་དཀར་ཆག་ཐོག་གསལ་བ་ལྟར་ན།བཀའ་དང་བསྟན་བཅོས་ཀྱི་མཚན་བྱང་འབྲི་ཚུལ་ལའང་དབུ་ལྡེབས་ཀྱི་རྒྱབ་དང་མདུན།བསྟན་བཅོས་ཀྱི་མཇུག་ཏུ་འབྲི་བ་བཅས་འབྲི་ཚུལ་མི་འདྲ་བ་གསུམ་དུ་ཡོད་པ་ལས་ཕལ་ཆེ་བ་བསྟན་བཅོས་ཀྱི་མདུན་དང་འགའ་ཞིག་མཇུག་ཏུ་བྲིས་པའང་ཡོད་ཅེས་གསུངས་པ་ལས་དཔེ་མིང་ནམ་རྒྱུན་ལྟར་གཞུང་གི་དབུ་ཤོག་ཏུ་འབྲི་གནང་མ་མཛད་པར་མཇུག་ཤོག་ཏུ་བྲིས་པའང་ཡོད་པ་དེ་གསལ་བཤད་བྱས་ཡོད།དེས་ན་མཚན་བྱང་མཇུག་ཤོག་ཏུ་ཡོད་པ་གཅིག་དཔེ་ཞུས་ན།ཐིག་ལེ་མཐོང་བརྡོལ་ཡང་ཏིག་ནག་པོའི་རྒྱུད།ལྡེབ་གྲངསཟུར་མཆན་དུ།རྒྱུད་འདིའི་མཚན་བྱང་མཇུག་ཤོག་ན་གསལ།ཞེས་པ་དང་དེ་མིན་འཇམ་དཔལ་འདུས་པའི་རྒྱུད་ལས་བསྡུས་པའི་རྩ་རླུང་ཐིག་ལེའི་རྒྱུད།ལྡེབ་གྲངསཟུར་མཆན་དུ།རྒྱུད་འདིའི་མཚན་བྱང་ལེའུའི་མཇུག་ན་གསལ།ཞེས་པ་དཔེ་དེ་གཉིས་ཀྱིས་མཚན་བྱང་མཇུག་ན་ཡོད་པ་དེ་གསལ་བཤད་བྱེད་ཐུབ།